OzLabs/hebrew-wiki-articles huggingface dataset:
בייטרק

בייטרק (בקזחית: Бəйтерек; "עץ צפצפה גבוה") הוא מבנה מונומנטלי ומגדל תצפית השוכן באסטנה, בירת קזחסטן. 
== המבנה ==
בנייתו של המגדל הסתיימה בשנת 2002, והוא הוקם במסגרת תנופת הבנייה המונומנטלית שעוברת העיר מאז שהייתה לבירת קזחסטן, בשנת 1997. המגדל הפך לאחד מסמליה המוכרים ביותר של העיר, ובין היתר, הוא מופיע על כל שטרות הטנגה, המטבע של קזחסטן. המגדל מתנשא לגובה של 105 מטר, ומרפסת התצפית שבראשו שוכנת בגובה של 97 מטר, נתון המסמל את שנת הכרזתה של אסטנה לבירה. צורתו של המגדל מזכירה צורת גזע עץ המסתיים בצמרת שענפיה נישאים אל על ולצדדים. בין הענפים שוכן כדור מוזהב בקוטר של 22 מטרים, שבו שוכנת מרפסת התצפית. 

תוכניתו ומראהו של המגדל נועדו להזכיר אגדת עם אודות עץ החיים המיתי וציפור הקסמים, המכונה סימורג (Симург), אשר הטילה את ביצתה בין ענפיו. ממרפסת התצפית נשקף נוף מרחב על העיר, וקבועה בה תבנית טביעת ידו המצופה זהב של נשיא קזחסטן נורסולטן נזרבייב. שלט הקבוע ליד טביעת היד, מעודד את המבקרים להניח את ידם בתבנית ולהביע משאלה, וכשהם עושים זאת נשמע המנון קזחסטן. במגדל שוכנים גם אקווריום גדול וגלריה. בקיץ 2006 נשרפו קומותיו העליונות של המגדל, ויש שכינוהו "המאפרה" בשל כך.

== גלריה ==
<gallery widths="180px" heights="180px" perrow="5">
Kazakhstani tenge 10000 (2006).jpg|המגדל על שטר של 10,000 טנגה
Astana10-Neiz-rev.jpg|המגדל בערך של 50 טנגה, שנטבע בשנת 2007 לציון יובל עשר שנים להכרזת העיר כבירת המדינה
View from Bayterek tower.jpg|מראה מראש המגדל
</gallery>

==קישורים חיצוניים==

* [http://www.emporis.com/en/wm/bu/?id=baiterek-astana-kazakhstan בייטרק באתר אמפוריס]

==הערות שוליים==

קטגוריה:אסטנה: מבנים
קטגוריה:אסיה: מגדלים
קטגוריה:מבנים שתכנן נורמן פוסטר
תדיר ושאינו תדיר

תדיר ושאינו תדיר – תדיר קודם (או כל התדיר מחבירו קודם את חבירו) הוא כלל בהלכה הקובע כי קיום מצווה שכיחה יותר, קודם לקיום מצווה שכיחה פחות.

==מקור הכלל וטעמו==
מקור הכלל, בניסוח שונה מעט, ב: "כל התדיר מחברו - קודם את חברו", ומשמעות הכלל היא שיש להקדים את הקרבתו של קורבן בעל תדירות רבה לקורבן שתדירותו פחותה. כך למשל, קורבן תמיד, הקרב בכל יום, קודם לקורבן מוסף, קורבן מוסף של שבת קודם לקורבן מוסף של ראש חודש, וקורבן מוסף של ראש חודש קודם לקורבן מוסף של ראש השנה.

הכלל נלמד מהפסוק העוסק בקורבנות המוספין (במדבר כח,=): "מלבד עולת הבוקר אשר לעולת התמיד תעשו את אלה", שמשמעו שיש לעשות את קורבנות המוספים לאחר עולת הבוקר - קורבן תמיד של שחר, שהיא תדירה יותר.

הגמרא (זבחים צא, א) קובעת שקדימות זו אינה נוהגת אלא בדבר שהוא תדיר יותר, כלומר שבאופן קבוע וסדיר הוא שכיח יותר מחבירו; אבל דבר מצוי יותר, כלומר "שאין תדירותו חובה, אלא שהוא מצוי תמיד יותר מחבירו" (רש"י שם) - אינו קודם לדבר מצוי פחות, ולכן קורבן שלמים אינו קודם לקורבן חטאת, אף ששלמים מצוי הרבה יותר, כיון שאין כלל מחייב להקריב שלמים באופן תדיר יותר.

==תדיר מחברו כנגד מקודש מחברו==

המשנה (זבחים י, ב) מביאה כלל נוסף, לפיו "כל המקודש מחברו קודם את חברו", והגמרא בשני מקומות (שם צ, ב; מנחות מט, א) דנה בהתנגשות בין שני כללים אלה - מה הדין כאשר לפנינו שני דברים, אשר אחד מהם תדיר מחברו והשני מקודש מחברו? הגמרא אינה מכריעה ספק זה, והרמב"ם (הל' תמידין ומוספין ט, ב) פוסק: "היה לפניו תדיר ומקודש - יקדים איזה מהן שירצה".

==תדיר ושאינו תדיר בקידוש==
במסכת פסחים נחלקים בית שמאי ובית הלל איזה ברכה קודמת, האם ברכת היום (קידוש) קודמת או ברכת היין קודמת. בית הלל סוברים שיש להקדים את ברכת היין לברכת היום וזאת מהסיבה של "תדיר ושאינו תדיר - תדיר קודם" ועל כן יברכו קודם על היין ולאחר מכן יברכו על היום. 
==דוגמאות נוספות==
* טלית ותפילין – מכיוון שטלית נלבשת שבעה ימים בשבוע ותפילין רק שישה ימים, הרי שמדי יום יש להתעטף תחילה בטלית, ורק לאחר מכן להניח תפילין.
* תפילת "רצה והחליצנו" ותפילת "יעלה ויבוא" – מכיוון ש"רצה" מזדמנת מדי שבת ו"יעלה ויבוא" רק בימי חג וראש חודש - אמירת "רצה והחליצנו" קודמת לאמירת "יעלה ויבוא".

==ראו גם==
* אין מעבירין על המצוות

==קישורים חיצוניים==
* 
* 

== הערות שוליים ==

קטגוריה:כללים ועקרונות בהלכה
קטגוריה:כללי המצוות
ועידת קונסטנטינופול השנייה

ועידת קונסטנטינופול השנייה הייתה ועידה אקומנית של הכנסייה, אשר נערכה בין 5 במאי ל-2 ביוני שנת 553. ביוזמתו של הקיסר הביזנטי יוסטיניאנוס. בראשה עמד הפטריארך אוטיקיוס מקונסטנטינופול.

בוועידה השתתפו 152 בישופ<nowiki/>ים שהגיעו בעיקר מהמזרח. בין שישה עשר הבישופים שהגיעו מהמערב תשעה היו מאיליריה ושבעה מאפריקה. בוועידה לא השתתף אף נציג מאיטליה.

יוסטיניאנוס כינס את הוועידה במטרה לקבל את אישור הכנסייה לגינוי עבודותיהם של שלושה בישופים מקורבים לאסכולת אנטיוכיה שנפטרו כמאה שנה לפני כן: תאודור מאנטיוכיה, תאודורֶט מקירוס וחיבה מאֶדֶסָה, עבודות הידועות בשם "שלושת הפרקים". הגינוי בא להבהיר כי הכנסייה של רומה, שאימצה את החלטות ועידת כלקדון, התנגדה נחרצות לנֶסְטוֹרְיאניזם, כפי שנתמך על ידי אסכולת אנטיוכיה. הוועידה גינתה גם את הגישה לפיה יש לראות במרים אך ורק את אימו של ישו האדם ואין לכנותה "אם האלוהים".

תחילה האפיפיור ורגיליוס סירב להצטרף לגינויים שפרסמה הוועדה, אך לאחר זמן מה הוא וממשיכו האפיפיור פלגיוס הראשון הסכימו.

למרות זאת, יוסטיניאנוס לא השיג את מטרתו הנוספת, להביא לפיוס בין מקבלי החלטות ועידת כלקדון למונופיזיטים בחלק המזרחי של האימפריה הרומית. היפוכו של דבר – שני הפלגים, הכנסייה המערבית, שדבקה בהחלטות ועידת כלקדון והקהילה המונופיזיטית המזרחית הקשיחו את עמדותיהם.<ref></ref>

החלטות הוועידה סוכמו באמצעות ארבעה עשר עקרונות המגדירים את אמיתות האמונה הנוצרית ואת המצבים בהם אדם ייחשב לכופר ויהיה ראוי להטלת חרם על ידי הכנסייה.<ref></ref>

עקרונות אלה שמשו בסיס להתפתחות הכריסטולוגיה הביזנטית.

==קישורים חיצוניים==
* 

==הערות שוליים==

קונסטנטינופול 2
ועידה 2
אוף ברודוויי

צוות ה[[מחזמר "Rock of the Ages" שהוצג באוף ברודוויי בשנת 2008]]
אוף-ברודוויי (מאנגלית: Off-Broadway – "מחוץ לברודוויי") הוא כינוי להופעות תיאטרון (לרוב מחזות זמר) המועלות בניו יורק, הנחשבות לרוב לפחות ממסדיות ויוקרתיות מהמחזות המועלים בברודוויי. בתחילת השימוש במושג היה מדובר על מיקום גאוגרפי באזור התיאטראות של מנהטן ברחוב ברודוויי וברחובות המצטלבים עמו, אך כיום משמש המושג לתיאור כל הפקת תיאטרון בניו יורק המועלית מחוץ לאולמות הממסדיים בברודוויי באולם תיאטרון שבו 99 עד 500 מושבים.

הצגות רבות מתחילות את דרכן ב"אוף ברודוויי" ולאחר שהן זוכות להצלחה הן מגיעות לאולמות הגדולים בברודוויי עצמה. מסלול זה עברו אף להיטים כ"שורת המקהלה" ו"שיער". משנת 1956 מחולק פרס בשם "פרס אובי" (Obie Award) למחזות, לשחקנים, ולאנשי צוות באוף ברודוויי.

השימוש במושג, שבתחילה שימש לתיאור תיאטרון שוליים אך התמסד עם הזמן, הביא ליצירת מושג נוסף – "אוף אוף ברודוויי", המתאר העלאת מחזות בתיאטראות פחות ממוסדים אף מתיאטראות "אוף ברודוויי".

==הצגות אוף ברודוויי בולטות==
{| class="wikitable"
! שם ההצגה !! מספר ההופעות
|-
| פנטסטיקס || 17,162
|-
| בלו מן גרופ: צינורות || 13,130
|-
| Perfect Crime || 11,482
|-
| Stomp || 9,004
|-
| Tony n' Tina's Wedding || 4,905
|-
| I Love You, You're Perfect, Now Change || 4,345
|-
| Nunsense || 3,672
|-
| אופרה בגרוש || 2,611
|-
| Fuerza Bruta || 2,600
|-
| De La Guarda || 2,475
|-
| אבניו קיו || 2,400
|-
| Forbidden Broadway || 2,332
|-
| חנות קטנה ומטריפה || 2,209
|-
| Altar Boyz || 2,032
|-
| NEWSical || 1,850
|}

==ראו גם==
* תיאטראות ברודוויי (הצגות ברודוויי בולטות)
* תיאטראות וסט אנד (הצגות וסט אנד בולטות)

==קישורים חיצוניים==
* 

* [http://www.iobdb.com/ Internet Off-Broadway Database] 

קטגוריה:ניו יורק: תרבות
קטגוריה:מונחים בתיאטרון
קטגוריה:מילים וביטויים באנגלית
אפיטרוכואיד

אפיטרוכואיד היא צורה גאומטרית הנוצרת על ידי נקודה על גבי מעגל הסובב (ללא החלקה) סביב מעגל אחר. בשעה שהפרמטרים הנכללים במשוואה הם R המהווה את רדיוס המעגל החוסם; r, המהווה את רדיוס המעגל התוחם ו- d המהווה את המרחק מנקודה o במרכז התחום אל "הנקודה הצובעת". 

אפיטרוכואיד בעל R=3 r=1 d=1/2,

הפונקציה המתארת צורה זו היא:

:<math>x (\theta) = (R + r)\cos\theta - d\cos\left({R + r \over r}\theta\right),\,</math>
:<math>y (\theta) = (R + r)\sin\theta - d\sin\left({R + r \over r}\theta\right)\,</math>

מקרים פרטיים של האפיטרוכואיד הם האפיציקלואיד בו מתקיים <math>r=d</math> היוצרים יחס <math>R=kr</math>.

ולכן גם המשוואות הפרמטריות:

:<math>x (\theta) = r (k + 1) \cos \theta - r \cos \left( (k + 1) \theta \right) \,</math>
:<math>y (\theta) = r (k + 1) \sin \theta - r \sin \left( (k + 1) \theta \right). \,</math>

לימצון, בשעה שמתקיימת המשוואה 
<math>r (\theta) = 0.5 \cos \theta </math>

וועקומת לימצון של פסקל (Limaçon de Pascal) בה מתקיים <math>r</math> <math>\ \geq</math> <math>R</math>

ולכן גם המשוואות הפרמטריות:

<math>x = {a\over 2} + b \cos \theta + {a\over 2} \cos 2\theta</math>

<math>y = b \sin \theta + {a\over 2} \sin 2\theta</math>

==קישורים חיצוניים==

* 

קטגוריה:עקומות
פונקציית ייצור

פונקציית הייצור היא משוואה המתארת קשר בין תשומות (גורמי ייצור) לתפוקה (מוצרים). התשומות הן בדרך כלל עובדים, הון וחומרי גלם. הפונקציה משמשת במיקרו כלכלה על מנת לחשב את התפוקה המקסימלית של פירמה המשתמשת בטכנולוגיית ייצור מסוימת ביעילות (גורמי הייצור מנוצלים לגמרי). 

לרוב הפונקציה מתוארת כמשוואה <math>\ Q=F\left( K,L \right)</math>, כאשר Q היא התפוקה, F היא פונקציית הייצור (או טכנולוגיית הייצור) ו-K ו-L הם גורמי ייצור, לרוב, הון ועבודה בהתאמה.

==קישורים חיצוניים==
* 
* 

קטגוריה:מיקרו-כלכלה
קטגוריה:ייצור
אוניריה אורזיצ'ן

אוניריה אורזיצ'ן (ברומנית: Unirea Urziceni) היא קבוצת כדורגל רומנית מהעיר אורזיצ'ן שברומניה המשחקת בליגה החמישית ברומניה. המועדון זכה באליפות הרומנית בפעם הראשונה בתולדותיה בעונת , תואר מפתיע לקבוצה קטנה יחסית ובעלת תקציב מצומצם מאוד. הקבוצה התפרקה בקיץ 2011.

== היסטוריה ==
המועדון הוקם תחילה בשם "יאולימצה" (כשם המחוז בו נמצאת אורזיצ'ן) ושיחק בשנותיו הראשונות נגד מועדונים מקומיים. לאחר מכן, הצטרפה אורזיצ'ן לסבב הליגות הרומניות אך שיחק מירב שנותיה בליגות הנמוכות.

בשנת 1976 הוקם אצטדיונה של הקבוצה, אצטדיון טינרטולוי. בשנת 1988 הגיעה הקבוצה עד לשלב שמינית הגמר של הגביע הרומני, הישג השיא של הקבוצה באותה תקופה. בשנת 2006 עשתה הקבוצה הקטנה היסטוריה והעפילה לראשונה בתולדותיה לליגה הבכירה ברומניה. בשל העובדה שמדי הקבוצה היו כחולים ומאמנה היה דן פטרסקו, שהיה קשור לצ'לסי, הקבוצה כונתה "צ'לסי של יאלומיצה".

בעונת חוללה הקבוצה היסטוריה וזכתה לראשונה בתולדותיה באליפות רומניה, בפער של 5 נקודות מהשנייה בטבלה, דינמו בוקרשט. באותה העונה הקבוצה הופיעה לראשונה במפעל אירופי כלשהו, בגביע אופ"א, אז שיחקה מול קבוצת המבורג הגרמנית בסיבוב הראשון ולאחר שהוציאה תוצאת תיקו 0-0 בגרמניה הפסידה 0–2 בביתה והודחה מהמפעל. עקב זכייתה של הקבוצה באליפות, העפילה הקבוצה לראשונה בתולדותיה לשלב הבתים של ליגת האלופות. ב-20 באוקטובר 2009 רשמה הקבוצה את הישג השיא שלה באירופה בניצחון החוץ 1–4 על גלאזגו ריינג'רס הסקוטית. במסגרת משחקיה בליגת האלופות האירופאית סיימה הקבוצה במקום ה-3 בבית והודחה למשחקי הנוק-אאוט בליגה האירופאית, שם הודחה על ידי ליברפול בשלב 32 האחרונות.

לאחר שסיימה במקום השני בעונת 2009/2010 בליגה הרומנית, העפילה הקבוצה למוקדמות ליגת האלופות שם הפסידה לזניט סנקט פטרבורג והודחה למוקדמות הליגה האירופית בהם הפסידה להיידוק ספליט והודחה מהמפעל.

בסוף עונת , אחרי שירדה לליגה השנייה הרומנית לאחר שסיימה במקום ה-17, הבעלים החליטו להפסיק להשקיע בקבוצה ולפרקה אחרי 57 שנות פעילותה.

בקיץ המועדון הוקם מחדש בליגה החמישית ברומניה ועבר זמנית לשחק בעיירה גרבוב עד שהאצטדיון באורזיצ'ן ישוחזר. לאחר מספר שנים המועדון פורק.

==תארים==
* אליפות הליגה הרומנית: 1 ()
* סגנית מחזיקת הגביע הרומני: 1 ()

==קישורים חיצוניים==

* 
* 

קטגוריה:קבוצות כדורגל רומניות
קטגוריה:קבוצות כדורגל שהוקמו ב-1954
קטגוריה:קבוצות כדורגל שהוקמו ב-2015
בלץ (כדורגל)

מועדון הכדורגל בלץ (ברומנית: FC Bălți) הוא מועדון כדורגל מהעיר בלץ שבמולדובה שמשחק בליגה המולדבית הבכירה. 

המועדון הוקם לראשונה בשנת 1984 בעיר בלץ תחת השם "זאריה בלץ", ונכנס לסבב הליגות הסובייטיות, עד שבעונת 1990 העפיל לראשונה לליגת המשנה הסובייטית, וזו התפרקה לאחר שתי עונות. עם התפרקות ברית המועצות והקמת מולדובה המועדון התפרק והוקם מחדש כ"אולימפיה בלץ" והיה לאחד המועדונים שהרכיבו את הליגה המולדבית הבכירה שהוקמה באותה עונה. בשנת 2014 שב המועדון לשמו המקורי, זאריה בלץ. ב-2020 שמו של המועדון שונה ל-FC Bălți.

בשנת 2016 זכה המועדון בגביע מולדובה לראשונה בתולדותיו.

== שחקנים מפורסמים בעבר ובהווה ==
{| 
| valign="top" |
* אלכסיי גונצ'רוב
* סרגיי רוגאצ'ייב
* סקו קייטה
* ויקטור ברקו
* ניקולאי בוריסוביץ'
* בוריס טרופאנט
| width="50" |
| valign="top" |
* אריק סאקיי
* מתאוס דוס אניוס
* קולין בארנס
* ויקטור סאחנו
* אמיל קאראס
|}

==קישורים חיצוניים==
* 

קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-1984
ענבר אפור

ענבר אפור הוא חומר המופק על ידי מערכת העיכול של לווייתנים מסוג ראשתן גדול-ראש. במהלך ההיסטוריה השתמש האדם בחומר, בעיקר לצורכי תעשיית הבשמים.
גוש של ענבר אפור
== מאפיינים ==
ענבר אפור הוא חומר אפור-שחור, ריחני, מוצק ודמוי-שעווה. כאשר הוא טרי, לענבר האפור ריח המזכיר ים וצואה, ולעיתים מעורבבים בו צואה ודם. לאחר חשיפה ארוכה לאוויר ולשמש, צבעו של החומר משתנה לאפור בהיר והוא מקבל ריח ייחודי בעל גוון מתקתק ואדמתי.

מבחינה מולקולרית עשוי הענבר האפור ב-80% ממנו מ-Ambrein, תרכובת כימית שהיא סוג של כולסטרול וחומצה בנזואית.

== שימוש בגוף הלווייתן ==
מכיוון שמקורי דיונונים נמצאו בענבר האפור שבמעי הראשתנים, החוקרים משערים שהענבר האפור מסייע לראשתן לעכל את מקורם הכיטיני של הדיונונים — טרפו העיקרי. נראה כי הענבר מסייע לראשתן "לעטוף" את אותם חלקים חדים בטרפו שעלולים להזיק לקיבתו.

הענבר האפור מצוי בכמויות שונות בגופם של ראשתנים גדולי-ראש שונים, מ-14 גרמים ועד 127 קילוגרמים.

== שימוש על ידי האדם ==
בשל מאפייניו הייחודיים וריחו, שימש הענבר האפור במהלך ההיסטוריה האנושית בתעשיית הבשמים. במצרים העתיקה שרפו את הענבר האפור כדי שישמש כקטורת. עם זאת הענבר האפור לא היה ידוע ככל הנראה ליוונים ולרומאים.

החומר היה ידוע לערבים, אשר עשו בו שימוש ברפואה, בישול ובישום וכינוהו ענבר, ומשם מגיע שמו בשפות אירופאיות, Ambergris. כמו כן ידוע שימוש בחומר על ידי הסינים. הוא החל להיחשף לאירופה רק בימי הביניים ובמהלך המגפה השחורה האמינו כי נשיאה של כדור ענבר אפור יכולה להגן על נושא הכדור מהמחלה.

מקורו של הענבר האפור היה חידה לאנושות במשך רוב השנים. רק במאה ה-19 התברר מקורו האמיתי. שמו, "ענבר אפור", הוסיף לבלבול שכן רבים חשבו שנוצר, כמו ענבר, מעצים.

== לקריאה נוספת ==
<div class="mw-content-ltr">
* Floating Gold: A Natural (and Unnatural) History of Ambergris by Christopher Kemp, published in May, 2012 by The University of Chicago Press (; )
</div>
== קישורים חיצוניים ==

* 
* [https://web.archive.org/web/20130203105333/http://blogs.nana10.co.il/wtf/2013/01/31/הכלבה-של-המובטל-מצאה-גוש-קיא-של-לווייתן/ הכלבה של המובטל מצאה גוש קיא של לווייתן בשווי 600 אלף שקל], באתר נענע 10, 31 בינואר 2013
* [http://hazanav.co.il/fossil_ambergris/ לראשונה: נמצאו מאובני "ענבר אפור"], באתר [http://hazanav.co.il/ הזנב הארוך - חדשות החיות], 20 באוגוסט 2013
* 
* 

קטגוריה:מרכיבי בושם
קטגוריה:דמויי ראשתן
קטגוריה:חומרי טעם וריח
הבוורלי הילבילים

הבוורלי הילבילים (באנגלית: The Beverly Hillbillies) היא קומדיית מצבים אמריקאית אשר שודרה מה-26 בספטמבר 1962 עד ה-7 בספטמבר 1971 ברשת הטלוויזיה CBS.

הסדרה זכתה לפופולריות רבה בתקופת שידורה, ועד היום היא נחשבת לאחת מקומדיות המצבים הנצפות ביותר בהיסטוריה הטלוויזיונית של ארצות הברית. הסדרה הייתה מועמדת מספר פעמים לזכייה בפרסי אמי, אך בסופו של דבר לא זכתה בהם. בשנת 1993 יצא סרט קולנוע המבוסס על הסדרה.

בישראל הסדרה שודרה בערוץ המזרח התיכון.

==תקציר עלילת הסדרה==
בני משפחת קלאמפט: ג'ד, בתו אלי מיי ו"סבתא" (אמו של ג'ד) הם אנשי כפר (המכונים הילבילים) עניים המתגוררים בבקתה קטנה בין ההרים. לפתע, ג'ד רץ לצוד אוכל למשפחה עם רובה ציד אך פגע בבור מלא נפט ולא ידע שהוא הפך למיליונר, חברת הנפט שכנעו אותם לעבור לבוורלי הילס, קליפורניה לאחוזה גדולה עם תשלום של יותר מ-20 מיליון דולר שנשמר היטב בבנק של בוורלי הילס. הם הסכימו לעבור בסופו של דבר, הם עזבו עם המשאית הישנה של הבת דודה של ג'ד, פרל בודין, שבנה ג'תרו בודין היה הנהג וגם הפך לחלק ממשפחת קלאמפט. הם הגיעו לבוורלי הילס, אבל משום צורת החיים הפרימיטיבית שלהם, הם נחשבו לזרים בעיני תושבי העולם המודרני. למרות זאת, הם לאט התחילו להתרגל. הם הכירו את מילבורן דרייסדל שהוא שכנם ומנהל הבנק בבוורלי הילס שגם שומר על כספם ואת ג'ין האת'וואי המזכירה של דרייסדל.

== דמויות ==
===דמויות הראשיות===
*ג'ד קלאמפט (באדי אבסן) - הדמות הראשית בסדרה. אדם נבון, נדיב וטוב לב. אב במשפחה שמטפל בבתו היחידה מאז שאשתו נפטרה.
*דייזי "סבתא" מוזס (איירין רייאן) - אמא של ג'ד, אשה מבוגרת, קשוחה, עצבנית וקיצונית שמתעבת את העולם המודרני. מומחית בבישול, ניקיון ורפואה אך בדרכים מוזרות. מתלוננת תדיר שלא כיף לה בחיים.
*אלי מיי קלאמפט (דונה דאגלס) - בתו היחידה של ג'ד, נערה יפה שחושבת שלהיות אשה זה עלוב, לפעמים מסרבת ללבוש בגדי נשים, חובבת בעלי חיים ומהירת חמה.
*ג'תרו בודין (מקס בר ג'וניור) - בנה של פרל בודין והאחיין של ג'ד קלאמפט שהצטרף למשפחתו מאז שהם עברו לבוורלי הילס. נער מחונך, ביישן, היחיד ממשפחתו שיודע לקרוא. יחסית טיפש וגם רודף שמלות.
*דיוק - הכלב של משפחת קלאמפט, תמיד שקט ומדוכא.

===דמויות משנה===
*פרל בודין (בי בנאדרט) - אמו של ג'תרו שלא כל כך אוהבת אותו, היא הבת דודה של ג'ד קלאמפט. היא אלמנה שחובבת שירה וגברים חכמים ורווקים, היא הייתה היחידה מקרובי המשפחה שקיבלה חינוך גבוה.
*ג'ין האת'וואי (ננסי קלאמפ) - המזכירה של מילבין דרייסדל בבנק, היא אשה ישרה ואיטלגנטית שמחבבת את ג'תרו.
*מילבורן דרייסדל (ריימונד ביילי) - אדם עשיר שמנהל בנק בבוורלי הילס ושכנם של משפחת קלאמפט, הוא אדם שנלחץ מאוד מהר, שיעשה הכל כדי לשמח את שכניו. הוא תמיד רב עם אשתו מרגרט.
*מרגרט דרייסדל (הריאט אי. מק'גיבון) - אשתו העשירה והמפונקת של מילבין, היא מתעבת את משפחת קלאמפט ותמיד סובלת מכאבי ראש. היא אשה שאוהבת אנשים ברמה גבוהה בדיבור, עבודה וניקיון.

==קישורים חיצוניים==

* 

קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנות ה-1960
קטגוריה:זיכיונות: סרטים וסדרות
קטגוריה:בוורלי הילס בתוכניות טלוויזיה
קטגוריה:סדרות טלוויזיה על משפחות
קטגוריה:אולפני CBS: תוכניות וסדרות
קטגוריה:CBS: תוכניות וסדרות
תמס בועתי של העור

תֶּמֶס בועתי של העור (בלטינית: Epidermolysis Bullosa, EB, אפידרמוליזיס בולוזה), הנקראת גם כששת העור, היא מחלה תורשתית מולדת הגורמת לפריחה באזורים שונים בגוף ובמקרים קשים יותר, רוב צבע הגוף נהפך לגוון אפור. למחלה זו לא נמצאה עדיין תרופה אך על מנת להקל על האדם החולה בה מומלץ לא להיחשף לשמש ולקחת כדורים מסוג גואיפנסין (Guaiphenesin).

מוכרים כיום יותר מ-300 וריאנטים קליניים המחולקים לשלוש קבוצות על פי גובה ההפרדה:
*אפידרמוליזיס בולוזה אפידרמלית (Simplex, ידועה בשם "nonscaring") – אינה גורמת להצטלקויות. ההורשה היא אוטוזומלית דומיננטית. השלפוחית גדולות, מלאות בנוזל שקוף והן אינן מותירת צלקות או פיגמנטציה. מבחינה פתולוגית, קיימת הפרדה שלמה או חלקית של האפידרמיס וכך נוצרות השלפוחיות. לעיתים יש התפרקות של הציפורניים, כאשר יכולות להיות צורות רחבות או מקומיות יותר. הפגיעה היא באזור של התאים הבזאליים.
*אפידרמוליזיס מסוג Junctional, או הצורה הקטלנית של אפידרמוליזיס – מופיעה כבר בלידה. זוהי מחלה אוטוזומלית רצסיבית, אשר לרוב היא קשה וקטלנית, עם שלפוחיות בכל הגוף. במקרים הקשים עלולות להיפגע גם רקמות אחרות, כגון מערכת העיכול. קיימים מומים נוספים, למשל חוסר בציפורניים או בשיניים. השינויים נובעים מפגמים בקשירת התאים לקרום הבסיס עצמו – הלוח הבסיסי (basal lamina).
*אפידרמוליזיס דיסטרופית, או הצורה הדרמלית – יש הפרדה באזור בין ה-lamina densa לבין הדרמיס הפפילרי. ההורשה היא אוטוזומלית, בחלקה רצסיבית ובחלקה דומיננטית. אופייני לקבוצה זו היא העובדה שלאחר ריפוי, נותרות צלקות וזאת בניגוד לקבוצות הקודמות. במקרים רבים, קיימים גם פיגור בגדילה ואנמיה קשה. סימן נדיר, אך אופייני לצורה הרצסיבית, הוא איחוי העור שבין האצבעות. כמו כן המחלה יכולה להביא לדיסטרופיה או אובדן של הציפורניים.

== אבחון ==
לשם קביעת האבחנה יש לבצע בדיקה במיקרוסקופ אלקטרוני וכן צביעה אימונוהיסטוכימית על מנת לבחון מה סוג הפגיעה. יש להגן על הילדים החולים במחלה זו מפני טראומות מכניות חוזרות. גם אמבטיות חמות עלולות לגרום להופעה של נגעים חדשים.

== טיפול ==
משלפוחיות גדולות נוהגים לשאוב את הנוזל עם מחט ומזרק, אולם אין לקלף את העור שעליהן. האבחנה המוקדמת של מחלה זו חשובה, בין השאר כדי לתת ייעוץ גנטי. שיטה ניסיונית כיום בפיתוח היא טיפול גנטי – לוקחים תאי עור של החולה ומגדלים למשטחי עור, מדביקים אותם ברטרו-וירוסים עם הגנים החסרים ובצורה כזו יוצרים משטח עור שמקורו בחולה אך הוא תקין גנטית – למעשה, לקלף את עור החולה הנגוע ולהשתיל עור מתוקן. הטיפול פועל בבעלי חיים ועוד לא נוסה על בני אדם.

==בישראל==
ביישוב דיר אל אסד יש ריכוז חריג של המחלה.

==קישורים חיצוניים==

* 
* [https://www.ebresearch.org/ אתר בו ניתן לתרום כסף למציאת תרופה לתמס בועתי של העור] (אנגלית)

קטגוריה:ערכים שבהם תבנית בריטניקה אינה מתאימה
קטגוריה:מומים מולדים ומחלות כרומוזומליות
איכתיוזיס

איכתיוזיס (מלטינית: Ichthyosis; בעברית: קַסְקֶסֶת העור או קשקשית) היא מחלה המוכרת גם בשם "יובש העור". במרבית המקרים מופיעים סימני המחלה בלידה או סמוך לזמן הלידה. קיימות צורות שונות לפי צורת ההורשה, וקיימת גם צורה נרכשת אצל מבוגרים, שבהם המחלה מלווה גידולים ממאירים. מחלות אלו מאופיינות בהפרעות בקרטיניזציה של העור, וביצירה של קשקשת בעלת צורות אופייניות מאוד. ניתן לחלק את האיכתיוזות לשתי קבוצות על פי ה-turnover של תאי העור (כלומר, על פי המהירות שבה מתחלקים תאי העור). 

*איכתיוזיס פשוטה (Ichthyosis Vulgaris): זוהי הצורה השכיחה ביותר. היא מועברת בתורשה אוטוזומלית דומיננטית, ומופיעה בדרך כלל לאחר גיל שנה. האזורים המעורבים הם בעיקר הצדדים הפושטים (אקסטנסוריים) של הגפיים, הגב, וקיפולי הפרקים החופשיים. יש היפרקרטוזיס המלווה בחוסר מלא או חלקי של השכבה הגרנולרית של העור. הקשקשת האופיינית במחלה מופיעה בעיקר בעונת החורף ונעלמת לחלוטין בעונות החמות. עם השנים חל שיפור לעיתים עד כדי החלמה מהירה. הקשקשת עצמה יכולה להיעלם על ידי שימוש בתמיסות שומניות או במשחות המכילות אוריאה. 

*איכתיוזיס בתאחיזה ל-x: המחלה מתבטאת אצל בנים בלבד, בדרך כלל כבר בלידה. המחלה מתאפיינת בקשקשת חומה, צמודה היטב, המופיעה בקרקפת, צוואר, צידי הפנים, גו קדמי וגפיים, ללא מעורבות כפות ובתי שחי. השכבה הגרנולרית מפותחת היטב. במחלה זו נמצא הפגם הביוכימי המועבר בתורשה- חוסר של האנזים סטרואיד סולפטאז (steroid sulfatase) שניתן להדגימו בפיברובלסטים וניתן לבחון בבדיקת מי שפיר. סימן אופייני למחלה בנוסף לממצאים העוריים הוא הופעה של עכירות עמוקה בקרנית העין (כרבע מהמקרים), אשר אינה מפריעה לראייה (והמופיעה גם אצל אימהות נשאיות). הידרציה של העור, אמבטיות עם שמן ומשחות המכילות אוריאה יכולות לעזור במקרים שדורשים טיפול. המחלה מתמידה כל החיים וחלה בה הטבה ניכרת בעונת הקיץ. בכחמישית מהמקרים המחלה מלווה גם באשך טמיר. 

*איכתיוזיס למלרית: מופיעה בלידה. הפרעה זו היא אוטוזומלית רצסיבית, והתינוקות עלולים לסבול מתופעות מסוכנות כגון "collodion baby" – היילוד עוטף במעין ממברנה (העור נראה כאילו הוא מצופה בצלופן) ובהמשך מופיעות קליפות עבות, גסות וכהות בכל שטח פני הגוף, כולל מפרקים וכפות ידיים ורגליים. הגרד יכול להיות קשה, ולעיתים לא ניתן להקל עליו. הילדים עלולים לסבול בעונות החמות של השנה עקב הקושי בהזעה. המראה של העור קשה, ובעל ריח רע עקב הקולוניזציה של החיידקים. ניסיונות טיפול באמצעות ויטמין A ונגזרות שלו הוכחו כיעילים במחלה זו, אולם מאחר שחלק מתופעות הלוואי של רטינואידים הן פגיעה בגדילה, מומלץ לטפל בהם מאוחר יחסית. 

*היפרקרטוזיס אפידרמוליטית: צורה נוספת של איכתיוזיס, המופיעה בלידה ותופסת כמעט את כל הגוף, באזורים הכופפיים (פלקסוריים), לעיתים בצורה של יבלות. הקשקשים הם עבים וגסים. במחלה זו יש תחלופה מוגברת של התאים, המביאה לשכבת קשקשת עבה. ההורשה היא אוטוזומית דומיננטית.

*איכתיוזיס מסוג הארלקין : הצורה החמורה ביותר של איכתיוזיס, שמתאפיינת בשכבת עור עבה במיוחד, קשקשית ומלווה בסדקים אדומים עמוקים בכל הגוף שמעניקים לעור מראה כאילו הוא מצופה בלוחות. העיניים מכוסות בקרום אדום. למחלה יש שיעור קטלניות גבוה, וחלק גדול מהתינוקות שנולדים עימה לא מצליחים לשרוד את החודש הראשון לחייהם עקב הסיבוכים הנלווים: זיהום מערכתי, התייבשות, או קשיי נשימה עקב כובד שכבת העור. ההורשה היא אוטוזומלית רצסיבית.

==קישורים חיצוניים==

* 

==הערות שוליים==

קטגוריה:מומים מולדים
קטגוריה:מחלות עור והרקמה התת-עורית
מגדל מרטלו בחוף סנדיקוב

הנוף הנשקף מגג המגדל
חדר המגורים במגדל
השחקן האירי בארי מקגוורן מקריא קטעים מ"יוליסס" על גג מגדל מרטלו בחוף סנדיקוב
מגדל מרטלו בחוף סנדיקוב (מוכר גם כ"מגדל ג'יימס ג'ויס") בדבלין, אירלנד, הוא מגדל מרטלו הממוקם כ-12 קילומטרים מדרום לדבלין. המגדל שימש למגוריו של הסופר האירי ג'יימס ג'ויס במשך כשבוע אחד בשנת 1904. המגדל הונצח באפיזודה הראשונה של ספרו יוליסס, וזהו מקור פרסומו. כיום משמש המגדל כמוזיאון להנצחת הסופר.
 
המגדל הוא אחד מכ-30 מגדלי מרטלו שבנו הבריטים על אדמת אירלנד בתחילת המאה התשע עשרה כדי להגן על האי מפלישות צרפתיות. המגדל בחוף סנדיקוב נבנה יחד עם עוד 15 מגדלים בסביבת דבלין לאחר שהבריטים פרסמו את חוק ההגנה של 1804, שנועד לספק הגנה על חופי בריטניה ומושבותיה מפלישות צרפתיות בתקופת נפוליאון. המגדל, כמו מגדלים דומים לו, הוקם בתצורה של מגדל צרפתי בקורסיקה, שהדף פלישה בריטית ב-1794.

== מבנה המגדל ושימושיו הצבאיים==
למגדל תצורה של גליל. גובהו כ-12 מטרים, ועובי קירותיו כ-2.4 מטרים. הוא כולל שתי קומות וגג, שהמעבר ביניהן מתבצע בגרם מדרגות לולייני צר. הגישה לקומת הקרקע של המגדל הייתה מקומת הביניים בלבד. בקומת הקרקע שכן מחסן אבק השריפה. דלת הכניסה למגדל הייתה בקומת הביניים, חדר עגול שהוקצב למגורים. חיל המצב במגדל כלל בין שנים עשר לשמונה-עשר איש, שעליהם הופקד סרג'נט. דלת הכניסה למגדל הובילה ישירות לקומת הביניים, ואליה הוביל סולם בגובה של כשלושה מטר. הדלת שנחשבה לנקודת תורפה, פנתה לכיוון ההפוך לים.

על גג המבנה ניצב תותח בעל טווח של כקילומטר וחצי.

== בידיים אזרחיות ==
החל מ-1904 הוסב המבנה לשימושים אזרחיים. הסטודנט לרפואה אוליבר סנט ג'ון גוגארטי שכר את המגדל ממשרד המלחמה הבריטי לשם מגורים, תמורת 8 לירות שטרלינג לשנה. בספטמבר הזמין גוגארטי את ידידו, ג'יימס ג'ויס, להתגורר עמו במגדל. לאחר כשבוע של מגורים משותפים רבו השניים, ונפרדו ללא שוב. ג'ויס, שעזב את אירלנד כחודש לאחר האירועים, הנציח אותם בפרק טלמאכוס, הפרק הפותח את יצירתו "יוליסס":

 
בשנת 1954 רכש את המגדל האדריכל מייקל סקוט, שהסב אותו בעזרת ידידיו, ובהם הבמאי ג'ון יוסטון, למוזיאון. המוזיאון נחנך ב-16 ביוני ("בלומסדיי") 1962, בנוכחות סילביה ביץ', המוציאה לאור של "יוליסס". ב-1978 הוסף אולם תצוגה בקומת הקרקע ונפתח פתח בקירות המגדל המשמש כיום לכניסה למוזיאון. שמו של המוזיאון הוסב ל"מוזיאון ג'יימס ג'ויס", ומוצג ובו חדר המגורים של ג'ויס ושותפיו למגדל. בקומת הכניסה של המוזיאון נמצאים אולם תצוגה, חנות מזכרות וספרים הקשורים ליוליסס ומגג המגדל קיימת תצפית טובה על מפרץ דבלין.

בבלומסדיי נערכות במגדל הקראות של קטעים מיוליסס.

== קישורים חיצוניים ==
 
* 

==הערות שוליים==

קטגוריה:ג'יימס ג'ויס
קטגוריה:דבלין: מבנים
קטגוריה:יוליסס
קטגוריה:דבלין: מוזיאונים
קטגוריה:מוזיאונים ביוגרפיים
קטגוריה:אירופה: מגדלים
חות

טורפדו חות
חות (פרסית: حوت; בעברית: מזל דגים) הוא טורפדו סופרקוויטציה מתוצרת איראן. הטורפדו נע במהירות 360 קילומטר לשעה, הנחשבת גבוהה יחסית. נוסה לראשונה בתרגיל צבאי שנערך בין 2 ל-3 באפריל 2006. 

לפי פרסומי סוכנות הידיעות האיראנית הרשמית IRNA הטורפדו פותח על ידי משמרות המהפכה האסלאמית. מומחי צבא ותעשייה צבאית מעריכים כי הטורפדו פותח באמצעות הנדסה הפוכה של הטורפדו הרוסי VA-111 Shkval הנע במהירות דומה.

==ראו גם==
* נאסר-1
==קישורים חיצוניים==

[https://web.archive.org/web/20080704124105/http://www.strategycenter.net/research/pubID.109/pub_detail.asp כתבה המתייחסת, בין היתר, לפיתוח החות] באתר Strategy Center (ראו תחת הכותרת "Aiding Iran’s Military Self Sufficiency").

[http://news.bbc.co.uk/2/hi/middle_east/4871078.stm כתבה על הניסוי הראשון בחות] באתר ה-BBC

קטגוריה:אמצעי לחימה איראניים
טבח פיטרלו

ציור הממחיש את טבח פיטרלו,שפורסמה על ידי [[ריצ'רד קרליל בעיתונו "הרפובליקן"]]
טבח פיטרלו (באנגלית: Peterloo Massacre) הוא הכינוי שניתן לאירוע שהתרחש ב-16 באוגוסט 1819 במנצ'סטר שבאנגליה, שבו דוכאה באלימות קשה הפגנה נגד מדיניותה הכלכלית של הממשלה ובעד ייצוג הוגן בבחירות לפרלמנט.

אחת הדרישות העיקריות של המפגינים, ייצוג טוב יותר של הבוחרים בבית הנבחרים הבריטי, מומשה בחלקה כעבור 13 שנה בחוק הרפורמה של 1832.

==רקע==
לוחית לציון הטבח

זכות ההצבעה בבריטניה באותו זמן ניתנה לידי גברים בעלי רכוש בלבד. לאחר ימי המלחמות הנפוליאוניות ב-1815 גברים בריטיים, חיילים לשעבר חזרו למולדתם וגילו כי אין הם זכאים להשתתף בהליך הדמוקרטי על אף שירותם. ברקע ההפגנות שקדמו לטבח עמדו האבטלה הכרונית והרעב אשר שרר בבריטניה בתום המלחמות הנפוליאוניות בשנת 1815. הייתה אי יציבות כלכלית רבה בקרב מעמד הפועלים עקב פגיעת שכר המועסקים בתחום הטקסטיל וחוקי הדגן אשר הגדילו את הרווחים של בעלי האחוזות על חשבון הפועלים, התעשיינים והסוחרים שהתנגדו לחוקים. חוסר יציבות כלכלית ופוליטית עוררו רדיקליזם פוליטי באזור מנצ'סטר והחלו לקום קבוצות לקידום רפורמות בבית הנבחרים ברוח המהפכה הצרפתית. 

==מהלך האירועים==
ב-16 באוגוסט 1819 ארגן האיגוד הפטריוטי של מנצ'סטר התכנסות לא אלימה לתמיכה ברפורמות לקידום הדמוקרטיה וייצוג ריאלי יותר של הבוחרים בבית הנבחרים. ההפגנה התרחשה בשדה פתוח במנצ'סטר, שכונה "סנט פיטר'ס פילד". כ-60,000 גברים, נשים וילדים, רובם ממעמד הפועלים התכנסו למחות נגד חוקי הדגן, המיסוי היקר ובחירות שנתיות ולשמוע את הנואם הרדיקלי הנרי האנט. לצידו עמדו מנהיגות הנשים ביניהן מרי פילדס.

השופט ויליאם האלטון הוציא צו מעצר להאנט ודוברים רדיקלים נוספים, והורה על כוחות פרשים לפקח על ביצוע המעצרים, וכמו כן הורה על הסרת השלטים והדגלים שנישאו ובהמשך על פיזור ההמון. הפרשים הסתערו על המפגינים מכמה כיוונים, תוך כדי רמיסת אנשים עם סוסיהם, נוצרה בהלה בהמון ואלו החלו להימלט. בתום האירוע נמנו מספר הרוגים - בין 11 ל-15, לפי מקורות שונים - ומאות פצועים.

השם לטבח הוא שילוב אירוני בין מקום האירוע ולעג לניצחון צבא בריטניה בקרב ווטרלו. ג'ון ליס, חייל לשעבר אשר נלחם בווטרלו, נפצע ומת כתוצאה מפצעיו בטבח פיטרלו, סיכם את ההבדלים בין הקרבות באומרוֹ "בווטרלו הם נלחמו גברים מול גברים, לשני הצדדים היו חרבות. פה זה פשוט היה רצח".

==תוצאות==
דעת הקהל זועזעה מהטבח, זעזוע שמצא את ביטויו בפרסומים רבים בעיתונות, על אף שהייתה נתונה לצנזורה מחמירה. הממשלה לעומת זאת שיבחה את דיכויהּ האלים של ההפגנה, וחוקקה שורת חוקים ("ששת החוקים" - six acts) במטרה להגביל את חופש הדיבור, ההתארגנות וההתאספות. כן נעצרו מרבית הדוברים הפוליטיים הרדיקלים באספה, וחלקם, ובהם האנט, הורשעו בהסתה ונידונו לעונשי מאסר. הלחץ הציבורי לרפורמה, שטבח פיטרלו היה אחת מביטויו המובהקים, הוביל כעבור כ-13 שנים לחקיקת חוק הרפורמה של 1832, שביטל את מרבית העיוותים בייצוג הבוחרים בבחירות לפרלמנט, ובהמשך לתיקונים נוספים במשטר.

==ראו גם==

*חוקי הדגן 
*חוק הרפורמה של 1832

==קישורים חיצוניים==

* 
* 
* [http://www.bbc.co.uk/programmes/p003k9l7 טבח פיטרלו], באתר BBC רדיו 4 
* 

==הערות שוליים==

פיטרלו
קטגוריה:הפגנות
קטגוריה:הפרלמנט של הממלכה המאוחדת
קטגוריה:1819
קטגוריה:מנצ'סטר: היסטוריה
קטגוריה:מעשי פשע בממלכה המאוחדת
קטגוריה:הממלכה המאוחדת: בחירות
אבן גבירול, אדומי השפתות

אבן גבירול, אדומי השפתות הוא אלבום של ברי סחרוף ורע מוכיח, בו הם מבצעים שירים שנכתבו על ידי ר' שלמה אבן גבירול. האלבום נוצר בעקבות הופעה מיוחדת שקיימו סחרוף ומוכיח בפסטיבל העוד בשנת 2007, בו הם ניגנו משירי אבן גבירול. התגובות למופע הובילו להמשך שיתוף הפעולה בנושא ולהוצאת האלבום.
סחרוף ומוכיח הלחינו יחד את כל שירי האלבום, פרט ל"שער פתח דודי" בעל הלחן העממי ול"שלום לך דודי" שהלחין מוחמד וואהבי. על העיבודים וההפקה המוזיקלית היה אחראי מוכיח. לאלבום צורפה חוברת הכוללת את מילות השירים והסבר על תוכנו של כל שיר שנכתב על ידי הפרופסור חביבה פדיה.

בהקלטת האלבום השתתפו נגנים רבים ביניהם חן צימבליסטה, זוהר פרסקו, נאור כרמי ושי צברי ונעשה שימוש רב בכלי הקשה ונשיפה.

השיר "מה לך יחידה" הגיע למקום ה-27 במצעד הפזמונים השנתי של רשת ג'.

==שירי האלבום==

==קישורים חיצוניים==

* עמוד הפייסבוק של האלבום והמופע [http://www.facebook.com/AdumeyHaSefatot אדומי השפתות]
* האזנה לאלבום באתר של [http://music.berry.co.il ברי סחרוף]
* 
* 
* ניסים קלדרון, [http://www.nrg.co.il/online/47/ART1/893/316.html "אדומי השפתות" רחוק מגל הפיוטים], nrg, 22 במאי 2009
* [https://www.discogs.com/artist/227700 דיסקוגרפיה של ברי סחרוף] 

==הערות שוליים==

קטגוריה:אלבומי 2009
קטגוריה:אלבומי ברי סחרוף
קטגוריה:שלמה אבן גבירול
קטגוריה:אלבומי פיוטים
קטגוריה:אלבומים בעברית
קטגוריה:אלבומי רוק ישראליים
קטגוריה:אלבומי חברת נענע דיסק
Sinatra's Sinatra

Sinatra's Sinatra הוא אלבום מאת הזמר האמריקאי פרנק סינטרה, זהו אלבום האולפן ה-37 של סינטרה וה-10 בחברת ההקלטות רפרייז רקורדס. האלבום הוקלט בשנת 1963.

האלבום מכיל שירים שאותם הקליט סינטרה בעבר בחברות קולומביה רקורדס וקפיטול רקורדס. האלבום יצא בזמן ששתי החברות שלעיל הוציאו אלבומי אוסף עם להיטי עבר של סינטרה בהקלטות המקוריות שלהן, המכירות של אלבומים אלה עלו יפה וסינטרה ניסה גם כן לקחת חלק בגל הנוסטלגיה של מעריציו. סינטרה אסף כמה משיריו המצליחים והידועים ביותר והקליט אותם מחדש, בין שירי האלבום היו גם שני שירים חדשים. את האלבום ארגן נלסון רידל שגם ניצח על התזמורת.

== משתתפים ==
* פרנק סינטרה - קולות
* נלסון רידל - מארגן, מנצח

== רשימת השירים ==

==קישורים חיצוניים==

קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
חטיבת ה-NFC

חטיבת הפוטבול הלאומית (באנגלית: National Football Conference; ר"ת: NFC), היא אחת משתי החטיבות בליגת ה-NFL, ליגת הפוטבול הבכירה של ארצות הברית.

חטיבת ה-NFC נוצרה בשנת 1970 לאחר איחוד של ליגת ה-AFL עם ליגת ה-NFL. באותה שנה של האיחוד היו 13 קבוצות ב-NFC, כל הקבוצות במקור מליגת ה-NFL ומנגד 10 קבוצות שמקורן ב-AFL יחד עם קליבלנד בראונס, פיטסבורג סטילרס ובולטימור קולטס שמקורן ב-NFL יצרו את חטיבת ה-American Football Conference.

היו חמש הצעות כיצד תבנה החטיבה ולבסוף הוחלט לחלקה לשלושה בתים: מזרח, מרכז ומערב. הבית המזרחי מנה חמש קבוצות והבית המרכזי והמערבי מנו ארבע קבוצות כל אחד.
:בשנת 1976 הצטרפו לחטיבה שתי קבוצות: סיאטל סיהוקס לבית המערב וטמפה ביי באקנירס לבית המרכז.
:בשנת 1995 הצטרפה גם קרוליינה פנתרס לחטיבת ה-NFC לבית המערבי.
:בשנת 2002 הוחלט לשנות את החלוקה לארבעה בתים, צפון, דרום מזרח ומערב. חלוקה זו נשארה עד היום.

קטגוריה:NFL
ספונדילוליזיס

ספונדילוליזיס (באנגלית: Spondylolysis) או תֶּמֶס הַחֻלְיוֹת, היא בעיית גב נפוצה המתבטאת בפגם בחוליות. החוליה בעמוד השדרה בנויה כטבעת ובספונדילוליזיס קיים פגם בהמשכיות של הטבעת בצד אחד, או בשני צדיה. ברוב גדול של המקרים מתרחשת הבעיה בחוליה המותנית L5, אך היא עלולה להתרחש גם בחוליות עליונות יותר. מהבעיה סובלים כ-3–6 אחוזים מכלל האוכלוסייה. בחלק גדול מהמקרים הבעיה אינה גורמת לתסמינים, וכאשר היא גורמת לתסמינים מדובר בדרך כלל בכאב גב שאינו מקרין לרגליים. יש ויכוח לגבי הגורם לספונדילוליזיס. ייתכן שמדובר בבעיה גנטית וייתכן שמדובר בסיבוך של שבר מאמץ בחוליה. 

רבים מסובלים מהמחלה הם בני נוער אשר מתאמנים יתר על המידה בענפי ספורט כגון טניס, צלילה ואמנויות לחימה שונות. בנוסף, המחלה לא דווחה באנשים המרותקים לכיסא או למיטה, ולכן מעריכים שקיים קשר בין הפעלת עומס על החוליה להופעת הבעיה. עם זאת, יש גם קשר גנטי ברור למחלה, יש יותר סיכוי להופעה שלה כאשר יש נוכחות של המחלה בבן משפחה אחר. 

למרות שרוב כאבי הגב במתבגרים נובעים מבעיות שאינן ניתנות לאבחון בכלי הרפואה המערבית (ולכן נקראים "כאב גב תחתון שאינו ספציפי"), ספונדילוליזיס היא הבעיה הנפוצה ביותר הניתנת לאבחון ברור. אבחנת הבעיה נעשית בעזרת צילום עמוד שדרה תחתון, שאינו מומלץ באופן גורף לכל מקרה של כאב גב אלא רק כאשר עולה חשד לבעיה בחוליות. במקרה חשוד מאוד לספונדילוליזיס, אם צילום עמוד השדרה תקין ניתן לבצע בדיקת CT או מיפוי עצמות שיותר סביר שיצליחו לאבחן את הבעיה. המיפוי יכול גם לעזור בקביעת גיל הבעיה (האם מדובר בבעיה חדשה או ישנה). 

כאשר הפגם הוא בשני צידי החוליה, החוליה פחות יציבה ועלולה להחליק על החוליה שתחתיה כך שתיווצר "מדרגה" בעמוד השדרה עם התקדמות החלקת החוליה העליונה על החוליה התחתונה. מצב כזה נקרא ספונדילוליסטזיס, והוא הסיבוך השכיח ביותר של ספונדילוליזיס. בדרך כלל מדובר בהחלקה חלקית בלבד שאינה גורמת נזק. במקרים חמורים יותר עלול להגרם נזק לעצבים באזור. 

הטיפול בבעיה כולל מנוחה מפעילות אינטנסיבית, ולעיתים התאמת מחוך כדי לאפשר לחוליה להתאחות או למנוע החלקה נוספת ויצירת ספונדילוליסטזיס. לעיתים נדירות מבוצע ניתוח כדי לטפל בבעיה. לא ידוע על טיפול תרופתי המשנה את מהלך המחלה.

==קישורים חיצוניים==

* [https://web.archive.org/web/20090803022633/http://www.fizi.co.il/page85.html ספונדילוליזיס], באתר fizi.co.il

== הערות שוליים ==

קטגוריה:מחלות עיוותים של עמוד השדרה
RNA רפליקאז

RNA רפליקאז
RNA רפליקאז (ידוע גם כ-RNA-dependent RNA polymerase ובקיצור RdRP) הוא אנזים המזרז שכפול של RNA מתבנית RNA. אנזים זה שונה מהאנזים הנפוץ RNA פולימראז, אשר מזרז שעתוק RNA מתבנית של DNA. 

RNA רפליקאזות של נגיפים התגלו בתחילת שנות השישים של המאה ה-20 במחקרים על נגיפי mengovirus ונגיפי פוליו, כאשר נצפה כי נגיפים אלו לא היו רגישים לחשיפה לאקטינומיצין D, סם המעכב סינתזה של RNA על פי DNA בתא. העדר הרגישות העלה את ההשערה כי ישנו אנזים מסוים לנגיף אשר מסוגל להעתיק RNA מתבנית RNA ולא מתבנית DNA.

הדוגמה המוכרת ביותר ל-RNA רפליקאז נמצאת בנגיף הפוליו. נגיף זה העשוי RNA נכנס לתא באמצעות קולטן המעורר אנדוציטוזה. בתא משמש ה-RNA כתבנית לסינתזה של RNA תואם. הגדיל התואם הנוצר יכול לשמש גם הוא כתבנית לייצור העתקים נוספים של הגנום הנגיפי שמאוחר יותר נעטפים, ומשוחררים מן התא, ומסוגלים לפגוע בתאים נוספים. יתרונה של שיטת ריבוי זו הוא שהיא אינה כרוכה בשלב DNA, העתקה היא מהירה וקלה. חסרונה של שיטה זו הוא בכך שאין העתק גיבוי של DNA.

דוגמאות נוספות ניתן למצוא בפילו-ווירוסים דוגמת ווירוס מרבורג או ווירוס האבולה.

לאיקריוטיים רבים יש גם RNA רפליקאזות, אשר מעורבות ב-RNAi. הרפליקאזות מגבירות את כמות ה-microRNA וה-stRNA ומייצרות RNA דו גדילי באמצעות siRNA כתחלים.

==קישורים חיצוניים==

קטגוריה:אנזימים
אטול דאס רוקאס

אטול דאס רוקאס (בפורטוגזית: Atol das Rocas; מילולית: אטול הסלעים) נמצא באוקיינוס האטלנטי, מול חופי ברזיל, כ-260 ק"מ צפונית-מזרחית לנאטאל ו-145 ק"מ צפונית-מערבית לארכיפלג פרננדו די נורוניה.
== גאוגרפיה ==
האטול משויך למדינת ריו גראנדה דו נורטה. בשל הייחודיות האקולוגית שלו, הוא הוכרז כשמורת טבע ימית ב-1978 (שמורת הטבע הראשונה בברזיל) וכאתר מורשת עולמית של אונסק"ו ב-2001, יחד עם ארכיפלג פרננדו די נורוניה.

דאס רוקאס הוא האטול היחיד בדרום-מערב האוקיינוס האטלנטי, והוא אחד האטולים הקטנים בעולם. אורכו האטול 3.7 ק"מ ורוחבו 2.5 ק"מ. שטחה של הלגונה שבמרכזו 7.1 קמ"ר, ועומקה המרבי 6 מטרים. שטחו היבשתי של האטול, המורכב משני איים, איליה דו סמיטריו ("אי בית הקברות") ואיליה דו פרול ("אי המגדלור"), 0.36 קמ"ר (360 דונם). שטח שמורת הטבע כולל גם כ-360 קמ"ר באוקיינוס שמסביב לאטול.

שרידי מגדלור ישן באטול
האטול נתגלה בידי גונסלו קואליו, שספינתו טבעה בסמוך לו ב-1503, לאחר שמלחיה לא הבחינו במים הרדודים ובשוניות האלמוגים. עם זאת, הוא מופה לראשונה בידי פיליפ לי רק ב-1852, והוגדר לראשונה כאטול ב-1858. בשל בידודו, האטול כמעט שלא נפגע מפעולות של בני אדם, והמבנה היחיד על האטול הוא מגדלור שהקים חיל הים הברזילאי בשנות ה-60. למעשה, אין בו מבקרים פרט לפקחי השמורה ולמשלחות מחקר, שאף הן מועטות בשל הקשיים הלוגיסטיים הכרוכים בהגעה אליו (הפלגה של 26 שעות מנאטאל) ובשהייה בו. בעבר הייתה בו פעילות של דיג לובסטרים.

עולם החי בשוניות האלמוגים כולל צבי ים (בהם צב ים ירוק וצב ים קרני), כרישים, דולפינים וסרטנאים. עם העופות הימיים המקננים באטול נמנים שחפית חומה, סולת מסכה, סולה לבנת-בטן ופריגט הדור.

כמויות המשקעים השנתיות באטול מגיעות לכ-10,000 מ"מ. החודש הגשום ביותר הוא אוגוסט (כ-2,600 מ"מ) והיבש ביותר הוא אפריל (כ-180 מ"מ). אפריל הוא גם החודש הקר ביותר באטול (17.5 °C) בעוד שפברואר הוא החודש החם ביותר (35.8 °C). טמפרטורת המים הממוצעת מסביב לאטול היא 27 °C, ואילו בלגונה עשויה טמפרטורת המים להגיע ל-39 °C.

== קישורים חיצוניים ==

* [https://web.archive.org/web/20050222093732/http://www.unb.br/ig/sigep/sitio033/sitio033english.htm אטול דאס רוקאס] באתר האתרים הגאולוגיים והפלאונטולוגיים של ברזיל

קטגוריה:ברזיל: איים
דאס רוקאס
קטגוריה:איים באוקיינוס האטלנטי
קטגוריה:שמורות טבע
קטגוריה:ריו גראנדה דו נורטה
קטגוריה:איים לא מיושבים
Sinatra Sings Days of Wine and Roses, Moon River, and Other Academy Award Winners

Sinatra Sings Days of Wine and Roses, Moon River, and Other Academy Award Winners הוא אלבום מאת הזמר האמריקני פרנק סינטרה, זהו אלבום האולפן ה-38 של סינטרה וה11 היוצא בחברת ההקלטות רפרייז רקורדס. האלבום יצא בשנת 1964.

כל השירים באלבום הם זוכי פרס אוסקר לשיר המקורי הטוב ביותר בין השנים 1934 ל 1962. את השירים בחרו סינטרה והמארגן נלסון רידל, איתו כבר שיתף פעולה סינטרה פעמים רבות בעבר. האלבום הניב כמה ביצועים טובים שחלקם התעלו על המקור שזכה באוסקר.

== משתתפים ==
* פרנק סינטרה - קולות
* נלסון רידל - מארגן, מנצח

== רשימת שירים ==

==קישורים חיצוניים==

קטגוריה:אלבומי 1964
קטגוריה:אלבומי פרנק סינטרה
קטגוריה:אלבומים באנגלית
קטגוריה:אלבומי חברת רפרייז רקורדס
סרגס

סרגס, נקרא גם גירטאב או θ בעקרב הוא הכוכב השלישי בבהירות נראיתו בקבוצת הכוכבים עקרב, ואחד מהכוכבים הבהירים בשמי הלילה. הכוכב נמצא לקראת קצה הזנב של העקרב, במקום בו הוא מתעקל בחזרה לכיוון צפון. זהו הכוכב הבהיר הדרומי ביותר בקבוצה ובשל מיקומו, לא ניתן לראותו בצפון אירופה. 

מקור השם סרגס הוא שומרי ומשמעותו אינה ידועה. שמו האחר, גירטאב, הוא "עקרב" בשפה השומרית. ציון באייר θ (תטא) בעקרב ניתן לו למרות בהירותו כנראה בשל מיקומו הקרוב לאופק שהוריד את נראותו ואת חשיבותו.

==מאפיינים==
סרגס הוא ענק לבן-צהבהב מטיפוס ספקטרלי F1 II, שסיים להתיך מימן בליבתו שהפכה ברובה להליום. היתוך מימן מתבצע בשכבות חיצוניות יותר וגורם להתנפחות הכוכב ולירידה בטמפרטורת פני השטח שלו. בעבר, לפני כמאה מיליון שנים היה הכוכב חם בהרבה, ככל הנראה מסוג ספקטרלי B, בדומה לכוכבים אחרים באותו אזור. בעתיד צפוי הכוכב להתנפח עוד ולהפוך למשתנה קפאידי. 

מסתו של סרגס היא כ-3.7 מסות שמש ורדיוסו כ-20 רדיוסי שמש. הוא מאיר בעוצמה גדולה פי 1,000 מעוצמת ההארה של השמש.

===סרגס B===
לסרגס יש בן זוג עמום עם בהירות נראית מדרגה 5.3 שנקרא סרגס B. המרחק ביניהם הוא כ-640 יחידות אסטרונומיות.

== קישורים חיצוניים ==
* [http://stars.astro.illinois.edu/sow/girtab.html סרגס באתר של ג'ים קלר]

קטגוריה:ענקים מסוג F
קטגוריה:כוכבים כפולים
קטגוריה:קבוצת הכוכבים עקרב
קטגוריה:כוכבים בהירים
פיתום הוצאה לאור

פיתום הוצאה לאור היא הוצאת ספרים המתרכזת בספרי עיון וביקורת בנושאי אמנות, צילום, קולנוע ותרבות חזותית, וכן בספרי שירה וסיפור קצר.

ההוצאה הוקמה ב-2006 על ידי אסתר דותן. דותן היא הבוחרת את ספרי ההוצאה והעורכת, ואם לא מצוין אחרת הספרים תורגמו מאנגלית על ידה.

הספר הראשון שיצא לאור הוא מבחר מאמרים של האמנית מרתה רסלר, "בתוך ומחוץ לתמונה: על צילום, אמנות ועולם האמנות". באותה שנה, 2006, ראה אור גם מבחר שירים ראשון בתרגום לעברית של הסופרת והמשוררת האקטיביסטית האמריקאית גרייס פיילי, "איש זר שרק לכלב".

ב-2007 ראה אור ספרה של קתרין לאפטון על יצירות הבמאי הצרפתי הפואטי-פוליטי כריס מרקר, "כריס מרקר: זכרונות מן העתיד". יוצר נוסף שהוצג לראשונה בעברית הוא הסופר, מבקר האמנות והצייר הבריטי הרדיקלי ג'ון ברג'ר, שספרו "אחֹז בכל היקר: איגרות על הישרדות ומרי" ראה אור ב-2008, וספר מסות נוסף שלו, "על ההתבוננות", ראה אור בעברית ב-2012. ספרו של מחמוד דרוויש, "כפרחי השקד או רחוק יותר" יצא בשיתוף עם ספרי עיתון 77 ב-2008. ב-2009 ראה אור קובץ הסיפורים הראשון של יורם נסלבסקי, "לעיני השמש הזאת", וספרו השני, "איש על ספסל", ראה אור ב-2019. שניים מספריו של האוצר, הפילוסוף ותאורטיקן האמנות בוריס גרויס, ראו אור בפיתום: "כוח האמנות", 2009; מסתו על מחשבת הקומוניזם, "המיספח הקומוניסטי", 2014, תורגמה מגרמנית על ידי אדם טננבאום. ספרו של הצלם, האוצר והתאורטיקן הבריטי דייוויד קאמפני, "צילום, קולנוע, צילום", על ההשראה ההדדית בין צילום לקולנוע על רקע התמורות בתפקידיהם החברתיים, ראה אור בעברית ב-2011. ב-2013 תורגם לעברית ספרו של תאורטיקן האמנות מפרינסטון, האל פוסטר, "אמנות, אדריכלות: סיבכת קשרים, תסבוכת, תסביך", הדן ברטוריקה הפוליטית/כלכלית/חברתית/אזרחית של צורות, תפיסת חלל וחומרים והשלכותיה דרך גופי עבודה של אדריכלים ואמנים בחמישים השנים האחרונות. ספרה של האמנית והמסאית הגרמנייה היטו שטיירל, "חלכאי המסך: מסות על פוליטיקה של דימוי חזותי", ראה אור בעברית ב-2015 והוא מסיט את הדיבור מהפוליטיקה של הייצוג אל בחינת הייצוג של הפוליטי. לראשונה בעברית שני ספרים של אלכסנדר קְלוּגֶה הגרמני - הקולנוען, הסופר, ההוגה החברתי והיוצר לטלוויזיה, בתרגומה מגרמנית של נועה קוֹל: "הנקודה העיוורת של השטן", סיפורים, 2016, והמונטאז' הספרותי, אבן דרך בספרות הגרמנית מ-1977, "הפצצת הלברשטאדט בשמונה באפריל 1945", 2019. ב-2018 ראה אור בעברית הרומן הפיקרסקי "סודו של השוולייה" מאת בריאן או'דוהרטי, האמן הפוסט-מינימליסט, הסופר והמסאי האירי, מי שטבע את הביטוי הביקורתי "קובייה לבנה", על דמותו ההיסטורית של הדיפלומט הצרפתי השוולייה דֶ'אוֹן בן המאה ה-18. 

== קישורים חיצוניים ==
* 
* [https://www.pitom.co.il אתר פיתום הוצאה לאור]
* 
* [https://www.facebook.com/הוצאת-פיתום-287983454584158/ עמוד הפייסבוק של פיתום הוצאה לאור]

קטגוריה:הוצאות ספרים בישראל
קטגוריה:ישראל: חברות שהוקמו ב-2006
ספסרות

ספסר כרטיסים
שלט בפסטיבל מוזיקת [[פולק בוונקובר המציין כי הספסרים מרמים את הפסטיבל, ומבקש לא לקנות מהם כרטיסים]]
ספסרות היא רכישת טובין בתנאי היצע וביקוש התחלתיים במחיר רגיל, מתוך תקווה כי כאשר יפחת ההיצע, יעלה המחיר, והספסר יוכל למכור את הטובין לאנשים הרוצים בהם במחיר גבוה בהרבה מזה שבו נרכשו. במקרים בהם ההיצע החזוי אינו עומד בציפיות נוחל הספסר הפסד כספי ונאלץ למכור את הטובין במחיר נמוך ממחיר הקנייה. המושג מקובל במיוחד בתחום רכישת הכרטיסים להופעות ולאירועי ספורט.

==ספסרות כרטיסים==
ספסרי כרטיסים פועלים באופן דומה לרוכשי סחורות עתידיות: הם רוכשים מראש כמות גדולה של כרטיסים למשחק או אירוע המושך מבקרים רבים (ובכך מבטיחים למפיק האירוע מכירה וודאית של כרטיסים רבים בכסף מלא) כשהם מהמרים כי הביקוש לכרטיסים יעלה על היצע הכרטיסים שנותרו בקופות והקהל יבקש לרכוש כרטיסים אצל הספסרים וישלשל לכיסם תשלום גבוה יותר. כאשר הימורו של הספסר אינו צולח, לעומת זאת (לדוגמה, כאשר נרכשים כרטיסים רבים למופע שאין לו ביקוש בקהל) נאלץ הספסר למכור את הכרטיסים שרכש בהפסד.

סיכון נוסף בו נושא הספסר קשור למועד התפוגה של הכרטיסים: ברגע שבו מתקיים האירוע (הופעה או משחק ספורט, למשל) ערכם של הכרטיסים צונח לאפס, והספסר עתיד להפסיד את כל הכסף שהשקיע בקניית הכרטיס. משום כך רווחת התופעה בה מחירי כרטיסים לאירועים מבוקשים מאוד עולים בחדות עד לנקודה מסוימת בזמן, ימים ספורים לפני פתיחת האירוע, ואז צונחת במהירות ככל שקרב מועד האירוע, שכן בנקודה זו רצונו של הספסר למכור את הכרטיס הולך ומתעצם (גידול בהיצע), שעה שמספר הקונים הנלהבים ביותר לקנות כרטיס הולך ויורד (קיטון בביקוש).

ספסרות היא תופעה נפוצה מאוד מאז המאה התשע עשרה, במקביל להיווצרותן של בורסות לסחורות עתידיות ומכירה עתידית של כרטיסים, וזכתה לאינספור גינויים מוסריים. אלו הופנו גם כלפי ספסרות קמעונאית (בעיקר קוני כרטיסים המעוניינים להיפטר מהם) וגם כלפי ספסרות סיטונאית (רכישת כמות גדולה של כרטיסים). הספסר נתפש כמי שמנצל את חולשתו של הקונה, אך עיקר העוינות כלפיו הייתה על התפקיד הכלכלי שהוא ממלא כמשקף מחיר המכירה של סחורה מסוימת, בסתירה לניסיון של הגורם המוכר לשלוט במחיר או בהפצה של סחורות מסוימות. בישראל, בשנת 1948, ארגן הוועד הלאומי כנס ארצי למלחמה בספסרות במגמה להילחם בספסרות, בהפקעת מחירים ובסוחרי השוק שחור. מנגנון הפיקוח על המחירים הורחב, המפקח על המזונות הפיץ את רשימת המחירים הקמעונאיים הרשמיים ודרש לידע את הרשויות על הפקעת מחירים.

בשנת 2002 אישרה הכנסת את תיקון מס' 67 לחוק העונשין "איסור ספסרות בכרטיסי מופעים", שאותו יזם ח"כ אליעזר זנדברג. על פי סעיף 194 א' לחוק, המוכר כרטיסים ל"מופע" (המוגדר כאירוע ספורט, או מופע אמנותי – בתחומי הנגינה, השירה, הקולנוע, הדרמה או כל תחום אמנותי אחר) במחיר העולה על הנקוב בכרטיס, ואין לו רישיון למכירת כרטיסים ציבוריים על פי חוק רישוי עסקים, דינו קנס כספי גבוה. החוק איפשר למשטרה להילחם בתופעת הספסרות, כאשר קודם לקבלת החוק לא הוגדרה הספסרות בכרטיסי מופעים כעבירה.

==ראו גם==
* ספקולציה (כלכלה)
* ספסרות מלחמה

==קישורים חיצוניים==
* 

==הערות שוליים==

קטגוריה:פשעים כלכליים
קטגוריה:מסחר
טיליגול-טיראס טירספול

טיליגול טיראס-טירספול (ברומנית: Tiligul-Tiras Tiraspol) הייתה קבוצת כדורגל מולדבית מהעיר טירספול, בירת מחוז טרנסניסטריה שבמולדובה ששיחקה, בעונתה האחרונה, בליגה המולדבית הבכירה. הקבוצה פורקה בשנת 2009.

עם הקמת הקבוצה, היא הייתה לקבוצה היחידה מהעיר טירספול, בירת מחוז טרנסניסטריה. בשנים 2001–2002 עברה קבוצת קונסטרוקטול קישינב לטירספול והפכה לפ.צ. טירספול וכן הוקמה קבוצת שריף טירספול, מה שהכפיל את מספר קבוצות הכדורגל המקצועניות בעיר פי שלושה.

הקבוצה מעולם לא שיחקה בליגה הבכירה של ברית המועצות, אך בעונתה האחרונה, בשנת 1991 סיימה שנייה בליגת המשנה, מה שהיה גורם לעלייתה לליגה הבכירה, אך אז כאמור פורקה ברית המועצות וטיליגול לא זכתה לשחק בליגה זו.

==הופעות באירופה==
===גביע אירופה למחזיקות גביע===
הקבוצה הופיעה לראשונה בתולדותיה במפעלים האירופיים, בגביע אירופה למחזיקות גביע, בעונת 1994/95, אז הפסידה כבר בסיבוב המוקדם לקבוצת אומוניה ניקוסיה הקפריסאית. המצב חזר על עצמו גם בעונה החולפת, כאשר הקב וצה הפסידה בסיבוב המוקדם לקבוצת פ.צ. סיון משווייץ.

===גביע אופ"א===
בעונת 1996/97, השתתפה הקבוצה לראשונה בגביע אופ"א, אז הפסידה כבר בסיבוב המוקדם לדינמו מינסק מבלארוס. גם בעונה לאחר מכן השתתפה באותו המפעל, אך הודחה מול קבוצת נוישאנטל זמאקס משווייץ בסיבוב המוקדם. בעונת 1998/99 השתתפה הקבוצה בפעם השלישית בגביע אופ"א, אז הודחה שוב בסיבוב המוקדם מול קבוצת אנדרלכט הבלגית.

===גביע האינטרטוטו===
הקבוצה השתתפה לאחר מכן בגביע האינטרטוטו, לראשונה בשנת 1999, אז הפסידה כבר בסיבוב הראשון לקבוצה הפולנית פולוניה ורשה. בעונת 2001 חזרה הקבוצה לגביע האינטרטוטו, אז הדיחה בסיבוב הראשון את קבוצת קליפטונוויל מצפון אירלנד אך הפסידה בסיבוב השני לקבוצת טטבאניה מהונגריה. הקבוצה שיחקה בפעם האחרונה במפעל זה בעונת 2005, אז הודחה כבר בסיבוב הראשון על ידי הקבוצה הפולנית פוגון סזצין.

==תארים==
* מחזיקת הגביע המולדבי: 3
:: 1993, 1994, 1995

== שחקנים מפורסמים בעבר ובהווה ==
{|
| valign="top" |
* ולדימיר קוסה
* סרגיי סטרונקו
* סרגיי קובליסיוק
* יבגני חמארוק
* ולריו אנדרוניץ'
* אלכסנדר קובלנקו
* סרגיי נודני
| width="50" |
| valign="top" |
* יורי פריגניוק
* אלכסנדרו פופוביצי
* איגור דוברובולסקי
* בוריס קבוטרי
* ויקטור קומלונוק
* סרגיי חוסייב
|}
==קישורים חיצוניים==

קטגוריה:טירספול: ספורט
קטגוריה:קבוצות כדורגל מולדובניות
קטגוריה:קבוצות כדורגל שהוקמו ב-1938
קטגוריה:קבוצות כדורגל שהתפרקו
דייוויד בנואה

דייוויד בנואה (באנגלית: David Benoit; נולד ב-9 במאי 1968) הוא כדורסלן עבר אמריקאי ששיחק בעמדת הסמול פורוורד.

== קריירה ==
בנואה, יליד לפאייט שבלואיזיאנה, החל לשחק כדורסל בגיל צעיר. בעונת , החל בקריירת מכללות לאחר שהצטרף למדי אוניברסיטת טיילר ג'וניור ולאחר מכן, בעקבות יכולת מצוינת והתקדמות מקצועית, בנואה עבר בעונת לליגת ה-NCAA, כשהצטרף לאוניברסיטת אלבמה. לאחר שתי עונות במדיה פתח בקריירה מקצועית, בקבוצה הספרדית, אוניקאחה מאלגה ולאחר עונה אחת, עבר לקבוצת ה-NBA, יוטה ג'אז. עבור הג'אז שיחק במשך חמש עונות וחצי, בהן ערך 366 הופעות וקלע בממוצע 8.7 נקודות. לאחר תקופה זו, שיחק במדי הניו ג'רזי נטס, לאחר שהועבר בעסקה תמורת כסף. לאחר מכן, בנואה הועבר מהנטס לאורלנדו מג'יק תמורת בחירת דראפט עתידית בסיבוב השני וכסף. בסיום העונה עזב בנואה את המג'יק.

בנואה חזר לאירופה, לאחר ששיחק מספר שנים ב-NBA. הוא הצטרף למכבי תל אביב והיה שותף לזכיית הקבוצה בדאבל. האירוע הזכור ביותר מתקופתו בישראל הוא הקטטה האלימה שפרצה בין בנואה לבין מוטי דניאל, שחקנה של מכבי ראשון לציון דאז, במהלך משחק בין הקבוצות. בסיום העונה עזב בנואה את ישראל ושב לשחק במדי יוטה ג'אז.

מעונת , שיחק בנואה במספר קבוצות מסין ומיפן (למעט עונה אחת ביוטה סנוברס) עד לפרישתו בשנת 2007. בנואה זכה באליפות אחת ובשני גביעים במהלך תקופה זו במערב התיכון.

==קישורים חיצוניים==

* 

קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:כדורסלני יוטה ג'אז
קטגוריה:כדורסלני אוניקאחה מאלגה
קטגוריה:כדורסלני מכבי תל אביב
קטגוריה:כדורסלני ניו ג'רזי נטס
קטגוריה:כדורסלני אורלנדו מג'יק
קטגוריה:כדורסלני אוניברסיטת אלבמה
קטגוריה:שחקני NBA שלא נבחרו בדראפט
קטגוריה:כדורסלני שאנגחאי שארקס
קטגוריה:לואיזיאנה: כדורסלנים
קטגוריה:אמריקאים שנולדו ב-1968